O kana meuleudi Doue.  E chapelig or Mamm Mari,  Savet gand on tud koz dezi,  Ni douas chom atao fidel  Dor Zalver ha de Vamm zantel.  Na traou ar bed, nag an amzer,  Daoust dezo da veza pounner,  Nhellint euz va spered tenna  Soñj dudiuz va Fask kenta.  IV  KERZADIOU HA PLOUGASTELL  Dam mignon Constant KERVERN  O ! Kerzadiou azezet brao  Etre krehennou ker koantig,  E-touez ar helvez hag ar skao,  Dit va harantez virvidig.  Pa zoñjan en amzer eüruz  Hag am-eus ennout tremenet  E teu din huñvreou dudiuz  A ra dam halonig lammed.  Gweled ran hirio giz neuze  An ti koz toet gand plouz gwenn ;  Eno va moereb a veve  Gand he nizig Klaoda hebken.  Va galled e vije gwelet,  Ar skol echu,  dre ar hoajou,  O lammed a-dreuz hag a-hed,  O kas dan hekleo forz soniou.  Me a gare meurbed dar yaou  Bale e-touez ar sivi ruz,  Dindan ar gwez braz avalou,  En draonienn, tost dar ster drouzuz.  Koulskoude plije din muioh  7